《即事呈青士明府》
清代·仝轨

龙头熊耳佳山水，竹树村村如画里。府君无事日鸣琴，坐见闲云生女几。

退食时抽架上书，香炉茶碗对潜夫。偶然陪客芳郊去，半醉沿溪看打鱼。

作者简介：河南郏县人，字本同。少时即知名，康熙四十四年举人。施闰章、王士禛均盛称其诗文。主大梁书院讲席，学者称平山先生。有《夔园》、《真志堂》等集。